Diari Oficial de la Generalitat Valenciana


Sumari del DOGV 8584, del 04-07-2019 (2019/5652)

Notificació de la sentència dictada en el procediment ordinari número 370/2018.
-------------------------------------------------------------------------------

### Dades del document

Número de DOGV
:   8584

Data del DOGV
:   04-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5652


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment ordinari número 370/2018. [2019/5652]  
En el judici esmentat s'ha dictat la resolució el text literal de la qual és el següent:  
  
«Sentència número 375/2019  
Jutgessa que la dicta: Virginia Lourdes Miranzo Gambin  
Lloc: Elx (Alacant)  
Data: 14 de maig de 2019  
Part demandant: Amparo Vanesa Roca Sánchez  
Advocada: María Asunción Fuentes Galvañ  
Procuradora: Laura Navarro Ros  
Part demandada: Ramiro Palachay Rojas  
Rebel·lia processal  
Antecedents de fet  
Primer. La representació abans indicada va presentar demanda contra l'expressat demandat, en la qual després d'exposar els fets i fonaments jurídics que estimava pertinents i que ací es donen per reproduïts, acabava suplicant es dictara sentència per a acordar la privació de la pàtria potestat del demandat.  
Segon. Per torn de repartiment va correspondre a aquest jutjat l'anterior demanda, que va ser admesa a tràmit i, citat el demandat i el Ministeri Fiscal, aquest últim va contestar al·legant els fets i fonaments de dret que estimava d'aplicació, i que en aquesta resolució es donen per reproduïts. El demandat no va contestar i va ser declarat en rebel·lia.  
  
Tercer. Mitjançant decret es van convocar les parts a l'audiència prèvia, que va tindre lloc el 13 de març de 2019; en aquesta vista es van fixar els fets controvertits, i es va proposar i va admetre la prova pertinent. L'acte del judici va tindre lloc el 20 de març de 2019. A la vista va comparéixer la part actora i el Ministeri Fiscal, i no va comparéixer el demandat. En l'acte de la vista es van practicar les proves admeses en l'audiència pública. Després de la pràctica de la prova la part actora es va ratificar en la seua petició, i el Ministeri Fiscal va sol·licitar la privació al pare de la pàtria potestat.  
Quart. En la tramitació del present procediment s'han observat i complit les prescripcions legals, excepte el sistema de terminis tenint en compte la càrrega de treball que suporta aquest jutjat i la sobrecàrrega d'assenyalaments.  
Fonaments de dret  
Primer. Posicions de les parts. La part demandant sol·licita que es prive al demandat de la pàtria potestat del menor \*\*\*. Sosté l'actora, en suport de les seues pretensions, que el pare des de fa pràcticament dos anys i mig no té cap contacte amb el menor, ni compleix cap amb l'obligació de contribuir als aliments del menor que va ser fixada per sentència de 26 de setembre de 2016, dictada pel Jutjat de Violència sobre la Dona número 1 d'Orihuela. Al·lega a més la mare que desconeix el parador del pare, que creu que està fora del país, resultant impossible contactar amb ell per a resoldre qüestions inherents a la pàtria potestat.  
  
El demandat es troba en situació de rebel·lia processal, per la qual cosa no formula cap al·legació.  
El Ministeri Fiscal, després de la pràctica de la prova, sol·licita que es prive al pare de la pàtria potestat, atés que aquest ha incomplit de manera greu i reiterada les obligacions inherents a la pàtria potestat, i es troba actualment en parador ignorat.  
Segon. Privació de la pàtria potestat. La privació de la pàtria potestat apareix regulada en l'article 170 del Codi Civil que estableix que «el pare o la mare podran ser privats totalment o parcialment de la seua potestat per sentència fundada en l'incompliment dels deures inherents a la mateixa o dictada en causa criminal o matrimonial.»  
Els tribunals podran, en benefici i interés del fill, acordar la recuperació de la pàtria potestat quan haguera cessat la causa que va motivar la privació.  
Com ressenya l'article una de les causes de privació de la pàtria potestat és l'incompliment dels deures inherents a aquesta, establint l'article 154 quals són aquests drets, en disposar que: «La pàtria potestat, com a responsabilitat parental, s'exercirà sempre en interés dels fills, d'acord amb la seua personalitat, i amb respecte als seus drets, la seua integritat física i mental.»  
Aquesta funció comprén els següents deures i facultats:  
1r Vetlar per ells, tindre'ls en la seua companyia, alimentar-los, educar-los i procurar-los una formació integral.  
2n Representar-los i administrar els seus béns.  
Valorant la prova practicada en el present procediment, hem de concloure que s'ha produït pel demandat un incompliment greu i reiterat dels seus deures, perquè tal com declara l'actora, i el testimoni proposat per aquesta, el senyor Blázquez Gómez, el pare, fa més de tres anys que no veu al menor, i no ha abonat cap quantitat per a cobrir les necessitats d'aquest, ni mantingut contacte de cap mena.  
  
Entenem que valorada la situació d'absència i absoluta desatenció del pare, resulta beneficiós per al menor que es prive al mateix de la pàtria potestat, la qual cosa permetrà a la mare poder assumir en solitari les funcions inherents a la mateixa sense haver de comptar amb el consens de qui malgrat ser el pare biològic del menor no exerceix com a tal, desconeixent fins i tot el seu actual parador o residència.  
Tercer. Costes. No s'aprecien motius que determinen una especial condemna en les costes processals, a causa de l'especialitat dels procediments de família, entre els quals podem incloure el que ens ocupa.  
Vistos els preceptes citats i altres d'aplicació  
Dispositiva  
Estime la demanda formulada, i acorde les següents mesures en benefici de la filla menor:  
1r S'acorda la privació de la pàtria potestat de Ramiro Palachay Rojas sobre el menor \*\*\*.  
2n No s'aprecien motius per a imposar les costes processals a cap dels litigants.  
Manera d'impugnació: mitjançant recurs d'apel·lació que haurà d'interposar-se en el termini de 20 dies davant d'aquest jutjat i serà resolt per l'Audiència Provincial d'Alacant, conforme al que s'estableix en l'article 458 de la Llei d'enjudiciament civil, en la redacció que en fa la Llei 37/2011, de 10 d'octubre, de mesures d'agilitació processal.  
De conformitat amb el que es disposa en el punt 3r de la disposició addicional 15a de la Llei orgànica del poder judicial, introduïda per la Llei orgànica 1/2009, de 3 de novembre, serà necessari acreditar haver efectuat la consignació del depòsit de 50 euros en l'entitat de crèdit o en el compte de depòsits i consignacions del Jutjat.  
Una vegada ferma aquesta resolució remeteu-ne un testimoniatge al Registre Civil d'Albacete per a inscriure la privació de la pàtria potestat al marge de la inscripció de naixement del menor.  
Aquesta és la sentència, que pronuncie, mane i signe.»  
  
Publicació. Pronunciada, llegida i publicada va ser l'anterior sentència de la qual cosa jo, el lletrat de l'Administració de justícia, en done fe.  
Atés el desconeixement de l'actual domicili o residència de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència.  
  
Elx, 15 de maig de 2019.- El lletrat de l'Administració de justícia: Jesús Larrosa Abellán.